ΑΠΟΦΑΣΕΙΣ
Αριθμ. 721/Φ20
Επικαιροποίηση του Εσωτερικού Συστήματος Διασφάλισης Ποιότητας (ΕΣΔΠ) του Ελληνικού Με-
σογειακού Πανεπιστημίου.
Η ΣΥΓΚΛΗΤΟΣ ΤΟΥ
ΕΛΛΗΝΙΚΟΥ ΜΕΣΟΓΕΙΑΚΟΥ ΠΑΝΕΠΙΣΤΗΜΙΟΥ
Έχοντας υπόψη:
1. Το άρθρο 23 του ν. 4610/2019 «Συνέργειες Πανεπιστημίων και Τ.Ε.Ι., πρόσβαση στην τριτοβάθμια εκπαί-
δευση, πειραματικά σχολεία, Γενικά Αρχεία του Κράτους
και λοιπές διατάξεις» (Α’ 70).
2. Τα άρθρα 75 έως 83 του ν. 4727/2020 «Ψηφιακή
Διακυβέρνηση (Ενσωμάτωση στην Ελληνική Νομοθεσία της Οδηγίας (ΕΕ) 2016/2102 και της Οδηγίας (ΕΕ)
2019/1024) - Ηλεκτρονικές Επικοινωνίες (Ενσωμάτωση
στο Ελληνικό Δίκαιο της Οδηγίας (ΕΕ) 2018/1972) και
άλλες διατάξεις» (Α’ 184).
3. Την παρ.3  του άρθρου 215 του ν. 4957/2022 «Νέοι
Ορίζοντες στα Ανώτατα Εκπαιδευτικά Ιδρύματα: Ενίσχυση της ποιότητας, της λειτουργικότητας και της σύνδεσης
των Α.Ε.Ι. με την κοινωνία και λοιπές διατάξεις» (Α’ 141).
4. Την υπό στοιχεία 5984/Φ20/01-09-2023 απόφαση
του Πρύτανη του Ελληνικού Μεσογειακού Πανεπιστημίου «Συγκρότηση της Συγκλήτου του Ελληνικού Μεσο-
γειακού Πανεπιστημίου ακαδημαϊκού έτους 2023-2024»
(ΑΔΑ: 91ΘΩ46ΜΗ2Ι-20Ι).
5. Την υπό στοιχεία 687/Φ20/05-02-2020 απόφαση της
Συγκλήτου «Εσωτερικό σύστημα διασφάλισης ποιότητας
(ΕΣΔΠ) του Ελληνικού Μεσογειακού Πανεπιστημίου».
(Β’ 614).
6. Tην υπ’ αρ. 37277/21-09-2023 πρόσκληση της ΕΘΑΑΕ για την υποβολή προτάσεων πιστοποίησης των Εσω-
τερικών Συστημάτων Διασφάλισης Ποιότητας (Ε.Σ.Δ.Π.)
των ΑΕΙ και ΑΣΕΙ.
7. Tην υπό στοιχεία 14/Θ1/20-12-2023 απόφαση της
Επιτροπής Διασφάλισης Ποιότητας.
8. Την υπό στοιχεία 218/Φ20/12-1-2020 απόφαση του
Συμβουλίου Διοίκησης του Ελληνικού Μεσογειακού Πανεπιστημίου «Ορισμός Αντιπρυτάνεων του Ελληνικού
Μεσογειακού Πανεπιστήμιου» (Υ.Ο.Δ.Δ. 33).
9. Την υπό στοιχεία 219/Φ20/12-1-2023 πράξη του
Πρύτανη του Ελληνικού Μεσογειακού Πανεπιστημίου
«Καθορισμός Τομέων ευθύνης Αντιπρυτάνεων - Μεταβίβαση αρμοδιοτήτων και σειρά αναπλήρωσης του Πρύτα-
νη του Ελληνικού Μεσογειακού Πανεπιστημίου» (Β’ 265).
10. Την υπό στοιχεία 8768/Φ20/7.12.2022 (Υ.Ο.Δ.Δ. 1163)
διαπιστωτική πράξη του Αντιπρύτανη του Ελληνικού Μεσογειακού Πανεπιστημίου με την οποία διαπιστώθηκε
η εκλογή Πρύτανη του Ελληνικού Μεσογειακού Πανεπιστημίου.
11. Το γεγονός ότι με την απόφαση αυτή δεν προκαλείται δαπάνη σε βάρος του κρατικού προϋπολογισμού,
αποφάσισε:
Την επικαιροποίηση του Εσωτερικού Συστήματος Διασφάλισης Ποιότητας (ΕΣΔΠ) του Ελληνικού Μεσογειακού
Πανεπιστημίου ως ακολούθως:
ΚΕΦΑΛΑΙΟ Α
Εσωτερικό Σύστημα Διασφάλισης Ποιότητας (ΕΣΔΠ)
του Ελληνικού Μεσογειακού Πανεπιστημίου
Άρθρο 1
Σκοπός και πεδίο εφαρμογής του Εσωτερικού
Συστήματος Διασφάλισης Ποιότητας
1. Στο Ελληνικό Μεσογειακό Πανεπιστήμιο (ΕΛΜΕΠΑ)
διαμορφώνεται και εφαρμόζεται με ευθύνη και πρωτοβουλίες της Μονάδας Διασφάλισης Ποιότητας (ΜΟ.ΔΙ.Π),
Εσωτερικό Σύστημα Διασφάλισης Ποιότητας (Ε.Σ.Δ.Π.),
το οποίο καλύπτει όλο το φάσμα των λειτουργιών και
δραστηριοτήτων του ιδρύματος.
2. Σκοπός του Ε.Σ.Δ.Π. του ΕΛΜΕΠΑ είναι η επίτευξη
υψηλής ποιότητας στη λειτουργία του Ιδρύματος και η
συνεχής βελτίωση του εκπαιδευτικού και ερευνητικού
του έργου, καθώς και η αποτελεσματική λειτουργία και
απόδοση όλων των υπηρεσιών του σύμφωνα με τις διεθνείς πρακτικές, ιδίως εκείνες του Ευρωπαϊκού Χώρου
Ανώτατης Εκπαίδευσης και τις αρχές και κατευθύνσεις
της Εθνικής Αρχής Ανώτατης Εκπαίδευσης (ΕΘ.Α.Α.Ε.).
3. Το πεδίο εφαρμογής του Εσωτερικού Συστήματος
Διασφάλισης Ποιότητας (Ε.Σ.Δ.Π.) είναι η εφαρμογή της
διασφάλισης ποιότητας στις ακαδημαϊκές μονάδες, στις
διοικητικές υπηρεσίες και λοιπές υπηρεσιακές μονάδες
και στο ανθρώπινο δυναμικό του Ιδρύματος. Ειδικότερα
σε αυτό περιλαμβάνεται η πιστοποίηση του Εσωτερικού Συστήματος Διασφάλισης Ποιότητας (Ε.Σ.Δ.Π.) και η
ΕΦΗΜΕΡΙ∆Α
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ∆ΗΜΟΚΡΑΤΙΑΣ
E
9 Φεβρουαρίου 2024
ΤΕΥΧΟΣ  ΔΕΥΤΕΡΟ
Αρ. Φύλλου 979
VARVARA ZACHARAKI
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 979/09.02.2024
ακαδημαϊκή πιστοποίηση των Προγραμμάτων Σπουδών
του Ιδρύματος.
Άρθρο 2
Δομή του Εσωτερικού Συστήματος
Διασφάλισης Ποιότητας
1. Η δομή του Εσωτερικού Συστήματος Διασφάλισης
Ποιότητας περιλαμβάνει διεργασίες, διαδικασίες και
οδηγίες εργασίας οι οποίες συνδέονται και αλληλοεπιδρούν μεταξύ τους ώστε να παράγονται τα επιμέρους
και τα συνολικά αποτελέσματα της λειτουργίας του Συστήματος. Η δομή του Εσωτερικού Συστήματος Διασφά-
λισης Ποιότητας (Ε.Σ.Δ.Π.) αποτυπώνεται αναλυτικά στο
Εγχειρίδιο Ποιότητας.
2. Οι διεργασίες είναι οι οργανικές ενότητες του Συστήματος, οι οποίες περιγράφονται στο Εσωτερικό Σύστημα
Διασφάλισης Ποιότητας (Ε.Σ.Δ.Π.), προσλαμβάνουν τα
οικεία εισερχόμενα ποσοτικά και ποιοτικά δεδομένα του
Ιδρύματος και αποδίδουν αντίστοιχα ή σχετικά με τη
διεργασία αποτελέσματα.
3. Η διαδικασία είναι ο τρόπος με τον οποίο υλοποιείται
η διεργασία. Η διαδικασία έχει έναρξη, στάδια και λήξη.
4. Η οδηγία εργασίας είναι η περιγραφή ενός ή περισσοτέρων σταδίων της διαδικασίας με τη μορφή αναλυ-
τικών βημάτων και έχει ως σκοπό την υλοποίησή της.
5. Η τεκμηρίωση κάθε διεργασίας υλοποιείται από
τα αναγκαία έγγραφα και αρχεία σε ηλεκτρονική ή/και
έντυπη μορφή.
6. Τα αποτελέσματα των διεργασιών μπορούν να αξιολογούνται με τη χρήση δεικτών οι οποίοι προσδιορίζο-
νται στο πλαίσιο του Εγχειριδίου Ποιότητας του Εσωτερικού Συστήματος Διασφάλισης Ποιότητας (Ε.Σ.Δ.Π.) του
Ιδρύματος (Key Performance Indicators KPI’s - Δείκτες
Επιδόσεων).
Άρθρο 3
Βασικές Διεργασίες του Ε.Σ.Δ.Π. του
Ελληνικού Μεσογειακού Πανεπιστημίου
Οι βασικές διεργασίες του Ε.Σ.Δ.Π. του ΕΛΜΕΠΑ είναι
οι ακόλουθες:
1. Η πολιτική του Ιδρύματος για τη διασφάλιση ποιότητας.
2. Η διάθεση και διαχείριση των αναγκαίων πόρων για
την κάλυψη των αναγκών των ακαδημαϊκών και διοικητικών δραστηριοτήτων του Ιδρύματος.
3. Η θέσπιση στόχων διασφάλισης της ποιότητας για
το εκπαιδευτικό, ερευνητικό και διοικητικό έργο του
Ιδρύματος.
4. Η εσωτερική αξιολόγηση των προγραμμάτων σπουδών, των ακαδημαϊκών και διοικητικών δραστηριοτή-
των, όπως και του Εσωτερικού Συστήματος Διασφάλισης
Ποιότητας (Ε.Σ.Δ.Π.).
5. Η εξωτερική αξιολόγηση, η πιστοποίηση και η περιοδική πιστοποίηση των προγραμμάτων σπουδών και
του Εσωτερικού Συστήματος Διασφάλισης Ποιότητας
(Ε.Σ.Δ.Π.) σύμφωνα με την κείμενη νομοθεσία.
6. Ο σχεδιασμός, η έγκριση και αναθεώρηση των προγραμμάτων σπουδών του Ιδρύματος.
7. Η παρακολούθηση του διδακτικού, ερευνητικού και
διοικητικού έργου του Ιδρύματος.
8. Η συλλογή και ανάλυση δεδομένων ποιότητας και η
λειτουργία του πληροφοριακού συστήματος.
9. Η δημοσιοποίηση επικαιροποιημένων και αντικειμενικά διατυπωμένων πληροφοριών των ακαδημαϊκών
και λοιπών δραστηριοτήτων του Ιδρύματος.
10. Η προβολή του Ιδρύματος, η συμμετοχή και η
βελτίωση της θέσης κατάταξης του Ιδρύματος και των
μονάδων του σε διεθνές περιβάλλον.
Άρθρο 4
Εγχειρίδιο Ποιότητας του Ε.Σ.Δ.Π. του
Ελληνικού Μεσογειακού Πανεπιστημίου
1. Οι διεργασίες, διαδικασίες και η τεκμηρίωση του
Συστήματος αποτυπώνονται και περιγράφονται αναλυτικά στο Εγχειρίδιο Ποιότητας του Ε.Σ.Δ.Π. του ΕΛΜΕΠΑ,
το οποίο συντάσσεται από τη ΜΟ.ΔΙ.Π. και εγκρίνεται
και επικαιροποιείται από τη Σύγκλητο, όποτε κρίνεται
αναγκαίο. Σε αυτό περιλαμβάνονται όλες οι διεργασίες
του Εσωτερικού Συστήματος Διασφάλισης Ποιότητας
(Ε.Σ.Δ.Π.). Στο Εγχειρίδιο Ποιότητας περιέχεται η πολιτική
ποιότητας του ΕΛΜΕΠΑ, η δέσμευση της διοίκησης, η
οργάνωση και οι επί μέρους πολιτικές για κάθε δραστηριότητα που καλύπτει το Σύστημα Ποιότητας.
2. Πιο συγκεκριμένα, στο Εγχειρίδιο Ποιότητας του
Ε.Σ.Δ.Π. καταγράφονται και αποτυπώνονται:
(α) Σαφείς και καθορισμένοι στόχοι για τη διασφάλιση
και τη συνεχή βελτίωση της ποιότητας των προγραμμάτων σπουδών και των υποστηρικτικών υπηρεσιών και
δομών του Ιδρύματος.
(β) Η διαδικασία σχεδιασμού πολιτικής, η οργάνωση
και η διαδικασία λήψης αποφάσεων και ανάπτυξης πολιτικών για τη συνεχή βελτίωση της ποιότητας.
(γ) Το πώς συνάγεται και διατυπώνεται η τεκμηριωμένη
βελτίωση της ποιότητας, λόγω της εφαρμογής της πολιτικής ποιότητας, μέσω των καθιερωμένων στο Ε.Σ.Δ.Π.
Κρίσιμων Δεικτών Ποιότητας.
3. Στο Εγχειρίδιο Ποιότητας περιγράφονται αναλυτικά
οι διεργασίες και οι διαδικασίες του Ε.Σ.Δ.Π. και περιγράφεται ο τρόπος εκτέλεσης των εργασιών που υλοποιούν
τις αντίστοιχες πολιτικές του Ε.Σ.Δ.Π.
4. Στο Εγχειρίδιο Ποιότητας περιλαμβάνονται μια σειρά εντύπων τεκμηρίωσης και ροής πληροφοριών και οι
προϋποθέσεις για την τήρηση έντυπου και ηλεκτρονικού
αρχείου.
Άρθρο 5
Η Πολιτική Διασφάλισης Ποιότητας του
Ελληνικού Μεσογειακού Πανεπιστημίου
Η πολιτική του Ιδρύματος για τη διασφάλιση ποιότητας και η στρατηγική εφαρμογής της υλοποιούνται
μέσω της Μονάδας Διασφάλισης Ποιότητας σύμφωνα
με τις διεθνείς πρακτικές, ιδίως του Ευρωπαϊκού Χώρου
Ανώτατης Εκπαίδευσης, και τις κατευθυντήριες οδηγίες
της Εθνικής Αρχής Ανώτατης Εκπαίδευσης (ΕΘ.Α.Α.Ε.). Οι
βασικοί άξονες πάνω στους οποίους δομείται η πολιτική
του ΕΛΜΕΠΑ σχετικά με τη Διασφάλιση και Βελτίωση της
Ποιότητας είναι οι εξής:
1. Η συνεχής αναμόρφωση και βελτίωση των Προγραμμάτων Σπουδών του Ιδρύματος.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 979/09.02.2024
2. Η ενίσχυση της φοιτητοκεντρικής μάθησης στο σχεδιασμό και τη λειτουργία των Προγραμμάτων Σπουδών.
3. Η βελτίωση της απόδοσης και της επίδοσης των φοιτητών που συμμετέχουν στα Προγράμματα Σπουδών
του Ιδρύματος.
4. Η μείωση του ποσοστού των φοιτητών που εγκαταλείπουν ή καθυστερούν να ολοκληρώσουν τις σπουδές τους.
5. Η ενίσχυση του ερευνητικού έργου στο Ίδρυμα.
6. Η παραγωγή περισσότερων και σημαντικής επίδρασης δημοσιεύσεων σε διεθνή επιστημονικά περιοδικά.
7. Η συνεχής βελτίωση των συνθηκών εργασίας του
επιστημονικού και διοικητικού προσωπικού του Ιδρύματος.
8. Η επίλυση προβλημάτων υποδομών.
9. Η ανάπτυξη συνεργιών μεταξύ των Τμημάτων των
Σχολών του Ιδρύματος σε προπτυχιακά και μεταπτυχιακά Προγράμματα Σπουδών, καθώς και σε διδακτορικές
σπουδές.
10. Η ενίσχυση των διεθνών σχέσεων και των προγραμμάτων διακρατικής συνεργασίας που προβλέπουν
την κινητικότητα φοιτητών, διδακτικού και διοικητικού
προσωπικού του Ιδρύματος.
11. Η ενίσχυση συνεργασιών με άλλα ιδρύματα του
εξωτερικού και του εσωτερικού, η διάχυση και η ενίσχυση ερευνητικών έργων και συνεργιών, καθώς επίσης και
η βελτίωση της παραγωγής ερευνητικού έργου.
12. Η ανάπτυξη και υποστήριξη της εξωστρέφειας των
Τμημάτων και των Σχολών του Ιδρύματος.
13. Η προσέλκυση μελών ΔΕΠ υψηλού επιπέδου από
την Ελλάδα και την αλλοδαπή.
14. Η επίλυση προβλημάτων που αφορούν στην υλοποίηση του διοικητικού έργου του Ιδρύματος.
15. Η αξιοποίηση εναλλακτικών πηγών χρηματοδότησης (συμμετοχή σε διεθνή προγράμματα, αυτοχρηματο-
δοτούμενα προγράμματα σπουδών, χορηγίες/δωρεές).
16. Η οργάνωση και παροχή προγραμμάτων επιμόρφωσης και Διά Βίου Μάθησης.
17. Η συνεχής οργάνωση και υλοποίηση δραστηριοτήτων άμεσης και έμμεσης υποστήριξης ευάλωτων
κοινωνικών ομάδων.
18. Η αξιοποίηση του δικτύου αποφοίτων του Ιδρύματος στην υπηρεσία των ακαδημαϊκών και κοινωνικών
στόχων του.
ΚΕΦΑΛΑΙΟ Β
Μονάδα Διασφάλισης Ποιότητας (ΜΟ.ΔΙ.Π.) του Ελληνικού Μεσογειακού Πανεπιστημίου και Εσωτερικός
Κανονισμός Λειτουργίας
Άρθρο 6
Συγκρότηση της Μονάδας
Διασφάλισης Ποιότητας
Η Μονάδα Διασφάλισης Ποιότητας αποτελεί το κεντρικό συντονιστικό όργανο όλων των διαδικασιών δι-
ασφάλισης ποιότητας και αξιολόγησης του Ιδρύματος
και συγκροτείται με απόφαση της Συγκλήτου όπως ο
νόμος ορίζει. Η Μονάδα Διασφάλισης Ποιότητας του
Ελληνικού Μεσογειακού Πανεπιστημίου είναι λειτουργικά ανεξάρτητη από τις λοιπές οργανικές μονάδες του
Πανεπιστημίου, εποπτεύεται από τον Πρύτανη ή τον αρμόδιο Αντιπρύτανη, στον οποίο έχει εκχωρηθεί η σχετική
αρμοδιότητα. Αποστολή της ΜΟ.ΔΙ.Π. είναι η συνεχής
βελτίωση της ποιότητας του εκπαιδευτικού και ερευνητικού έργου του Ιδρύματος, καθώς και η αποτελεσματική
λειτουργία και απόδοση όλων των υπηρεσιών του, σύμφωνα με τις διεθνείς πρακτικές, ιδίως του Ευρωπαϊκού
Χώρου Ανώτατης Εκπαίδευσης, και τις κατευθυντήριες οδηγίες της Εθνικής Αρχής Ανώτατης Εκπαίδευσης
(ΕΘ.Α.Α.Ε.). Η ΜΟ.ΔΙ.Π. διαρθρώνεται εσωτερικά από: α)
την Επιτροπή Διασφάλισης Ποιότητας και β) την Υπηρεσία Διασφάλισης Ποιότητας.
H Επιτροπή Διασφάλισης Ποιότητας συγκροτείται με
απόφαση της Συγκλήτου και αποτελείται από: α) τον
Πρύτανη ή τον αρμόδιο Αντιπρύτανη του ΕΛΜΕΠΑ, β)
πέντε (5) μέλη Διδακτικού Ερευνητικού Προσωπικού
(Δ.Ε.Π.) του Πανεπιστημίου της βαθμίδας του Καθηγητή
ή Αναπληρωτή Καθηγητή, γ) έναν (1) εκπρόσωπο από
κάθε κατηγορία μελών Εργαστηριακού Διδακτικού Προσωπικού (Ε.ΔΙ.Π.), Ειδικού Εκπαιδευτικού Προσωπικού
(Ε.Ε.Π.) και Ειδικού Τεχνικού Εργαστηριακού Προσωπικού (Ε.Τ.Ε.Π.) του Πανεπιστημίου, δ) έναν (1) εκπρόσωπο
των προπτυχιακών φοιτητών, ε) έναν (1) εκπρόσωπο των
μεταπτυχιακών φοιτητών και υποψήφιων διδακτόρων,
και στ) έναν (1) εκπρόσωπο από τους Επισκέπτες Καθηγητές, τους εντεταλμένους διδάσκοντες, τους Επισκέπτες
Ερευνητές και Ερευνητές επί συμβάσει που απασχολούνται στο Πανεπιστήμιο. Η θητεία της Επιτροπής είναι
πενταετής. Οι εκπρόσωποι των περ. δ) έως στ) αναδεικνύονται σε ετήσια βάση και έχουν δικαίωμα ψήφου σε
θέματα που σχετίζονται με την ιδιότητά τους.
Άρθρο 7
Αρμοδιότητες της Επιτροπής
Διασφάλισης Ποιότητας
Οι αρμοδιότητες της Επιτροπής Διασφάλισης Ποιότητας της Μονάδας Διασφάλισης Ποιότητας είναι:
1. η σύνταξη πρότασης για τη δομή και λειτουργία
του Εσωτερικού Συστήματος Διασφάλισης Ποιότητας
(Ε.Σ.Δ.Π.) και η υποβολή της στη Σύγκλητο για την έγκριση και δημοσιοποίησή της στην Εφημερίδα της Κυβερ-
νήσεως,
2. η ανάπτυξη πολιτικής και στρατηγικής για τη διασφάλιση και βελτίωση της ποιότητας σε κάθε είδους
διδακτικό, ερευνητικό και διοικητικό έργο που προσφέρεται από το ΕΛΜΕΠΑ και, ιδίως, για την ποιότητα
2.1. των προγραμμάτων σπουδών πρώτου, δεύτερου
και τρίτου κύκλου, συμπεριλαμβανομένων των ξενόγλωσσων προγραμμάτων σπουδών,
2.2. των προγραμμάτων διά βίου μάθησης και εν γένει
την ποιότητα λειτουργίας του Κέντρου Επιμόρφωσης και
Διά Βίου Μάθησης (Κ.Ε.ΔΙ.ΒΙ.Μ.),
2.3. των επιμέρους ακαδημαϊκών μονάδων του Πανεπιστημίου, των Σχολών, των Τμημάτων και των Τομέων,
2.4. την ποιότητα λειτουργίας του Ειδικού Λογαριασμού Κονδυλίων Έρευνας του ΕΛΜΕΠΑ, καθώς και του
Πανεπιστημιακού Κέντρου Έρευνας και Καινοτομίας
(ΠΑ.Κ.Ε.Κ.) και των Ερευνητικών Ινστιτούτων (Ε.Ι.) του,
2.5. την ποιότητα λειτουργίας των επιμέρους ακαδημαϊκών ή ερευνητικών μονάδων, όπως πανεπιστημιακών
κλινικών, πανεπιστημιακών μουσείων και πανεπιστημιαΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 979/09.02.2024
κών εργαστηρίων συμπεριλαμβανομένης της παροχής
υπηρεσιών από αυτά,
2.6. την ποιότητα λειτουργίας των διοικητικών υπηρεσιών του Πανεπιστημίου,
3. η επικαιροποίηση του Ε.Σ.Δ.Π., κατ’ ελάχιστον ανά
πέντε (5) έτη, με στόχο τη συνεχή βελτίωσή του, σύμφωνα με τις εξελίξεις στον Ευρωπαϊκό Χώρο Ανώτατης
Εκπαίδευσης, τις διεθνείς πρακτικές και τις κατευθυντήριες οδηγίες της ΕΘ.Α.Α.Ε.,
4. η κατάρτιση Εγχειριδίου Ποιότητας του Ε.Σ.Δ.Π. και
η υποβολή του προς έγκριση στη Σύγκλητο του Πανεπιστημίου,
5. η περιοδική εσωτερική αξιολόγηση και ανασκόπηση
του Ε.Σ.Δ.Π.,
6. η συνεργασία με την ΕΘ.Α.Α.Ε. για την εφαρμογή
των κατευθύνσεων και οδηγιών της στο πλαίσιο των
αρμοδιοτήτων της,
7. ο συντονισμός, η οργάνωση, η σχεδίαση και η υλοποίηση των διαδικασιών αξιολόγησης των κεντρικών και
αυτοτελών υπηρεσιών του Ιδρύματος, όπου λειτουργεί ως
Ομάδα Εσωτερικής Αξιολόγησης (ΟΜ.Ε.Α.) του Ιδρύματος,
8. η αξιολόγηση του Πανεπιστημίου, συνολικά, και η
μέριμνα για τη σύνταξη ανά τετραετία της Εσωτερικής
Έκθεσης Αξιολόγησης για τη λειτουργία του Ιδρύματος,
στην οποία λαμβάνει υπόψη τις αντίστοιχες Ετήσιες Εσωτερικές Εκθέσεις των Τμημάτων του,
9. η εποπτεία της ανταπόκρισης των μονάδων στα
ευρήματα των αξιολογήσεων,
10. η ενεργοποίηση και υποστήριξη των διαδικασιών
Εξωτερικής Αξιολόγησης των ακαδημαϊκών μονάδων
του Ιδρύματος και η συνδρομή στην οργάνωσή τους,
11. η διαβίβαση στις ακαδημαϊκές μονάδες των τελικών εκθέσεων εξωτερικής αξιολόγησης τους, οι οποίες
της αποστέλλονται από την ΕΘ.Α.Α.Ε.,
12. ο συντονισμός, η επιμέλεια, η παρακολούθηση και
η μέριμνα για την έγκαιρη σύνταξη και υποβολή των Ετήσιων Εσωτερικών εκθέσεων αξιολόγησης των μονάδων
του Πανεπιστημίου, και ο καθορισμός των προτύπων
εγγράφων αξιολόγησης,
13. η τήρηση των διαδικασιών ελέγχου των κριτηρίων και ο καθορισμός τους σχετικά με το σχεδιασμό, την
έγκριση και την αναθεώρηση των προγραμμάτων σπουδών, με σκοπό τη διασφάλιση και τη συνεχή βελτίωση
της ποιότητάς τους,
14. η συγκρότηση συμβουλευτικών επιτροπών ή ομάδων εργασίας αποτελούμενων από μέλη ΔΕΠ ή άλλο
προσωπικό του Ιδρύματος με σκοπό την υποβοήθηση
του έργου της ΜΟ.ΔΙ.Π.,
15. η συλλογή, επεξεργασία και προώθηση δεδομένων και στοιχείων για την υποβοήθηση του έργου των
αρμόδιων οργάνων του Ιδρύματος στον σχεδιασμό και
υλοποίηση των στρατηγικών στόχων λειτουργίας και
ανάπτυξής του,
16. η οργάνωση και διεξαγωγή ημερίδων, συνεδρίων ή
άλλων εκδηλώσεων σε θέματα αρμοδιότητάς της,
17. η παρακολούθηση των διεθνών πινάκων κατάταξης, η συνεργασία με στελέχη των οργανισμών σύνταξης
πινάκων κατάταξης, η σχεδίαση δράσεων και ενεργειών
βελτίωσης της θέσης του Ιδρύματος στους προαναφερόμενους πίνακες κατάταξης,
18. η συστηματική παρακολούθηση της επικαιροποίησης των ιστοσελίδων των Τμημάτων, των Σχολών, της
ΜΟ.ΔΙ.Π. και του Ιδρύματος, με σκοπό την έγκυρη και
επαρκή παροχή και διάχυση δημόσιας πληροφόρησης
αναφορικά με τις εκπαιδευτικές δραστηριότητες, τη
λειτουργία των προγραμμάτων σπουδών αλλά και τη
γενικότερη δραστηριότητα του Ιδρύματος,
19. η ενημέρωση της διοίκησης του Ιδρύματος σχετικά με διεθνείς τάσεις και καλές πρακτικές αναφορικά
με τη διασφάλιση και την πιστοποίηση ποιότητας στην
τριτοβάθμια εκπαίδευση,
20. η άσκηση κάθε άλλης αρμοδιότητας που ανατίθεται στην Επιτροπή Διασφάλισης Ποιότητας από τον
Εσωτερικό Κανονισμό Λειτουργίας του Πανεπιστημίου
ή τη νομοθεσία.
Άρθρο 8
Αρμοδιότητες Μονάδας Διασφάλισης Ποιότητας
Η Υπηρεσία Διασφάλισης Ποιότητας στελεχώνεται
με διοικητικό προσωπικό του ΕΛΜΕΠΑ και προΐσταται
αυτής υπάλληλος του Πανεπιστημίου, ειδικότητας ή κλάδου, που καθορίζεται στον Οργανισμό του Ιδρύματος.
Ειδικότερα, αρμοδιότητες της Υπηρεσίας Διασφάλισης
Ποιότητας είναι:
1. η εκτέλεση των αποφάσεων, η τήρηση πρακτικών
και η γραμματειακή υποστήριξη της Επιτροπής Διασφάλισης Ποιότητας,
2. η υποβολή εισηγήσεων προς την Επιτροπή και η
προετοιμασία υλικών για τη λήψη σχετικών αποφάσεων,
3. η συνεργασία με την ΕΘ.Α.Α.Ε. και η υποστήριξη των
διαδικασιών εσωτερικής και εξωτερικής αξιολόγησης
και πιστοποίησης του Πανεπιστημίου, των επιμέρους
ακαδημαϊκών και ερευνητικών μονάδων του και των
προγραμμάτων σπουδών πρώτου, δεύτερου και τρίτου
κύκλου, συμπεριλαμβανομένων των ξενόγλωσσων προγραμμάτων σπουδών και προγραμμάτων συνεργασίας,
των προγραμμάτων διά βίου μάθησης σύμφωνα με τον
ν. 4653/2020 (Α’ 12),
4. η ανάπτυξη, διαχείριση και παρακολούθηση του
Ε.Σ.Δ.Π. του Πανεπιστημίου και, ιδίως, η πραγματοποίηση της εσωτερικής αξιολόγησης σύμφωνα με το εγχει-
ρίδιο ποιότητας του Ε.Σ.Δ.Π.,
5. ο συντονισμός και η υποστήριξη των διαδικασιών
του Πανεπιστημίου και των επιμέρους μονάδων του κατά
την εφαρμογή της διασφάλισης ποιότητας,
6. η συλλογή και επεξεργασία στοιχείων από όλες τις
ακαδημαϊκές και ερευνητικές μονάδες, καθώς και τις διοικητικές υπηρεσίες του Πανεπιστημίου που αφορούν
στην εφαρμογή της διασφάλισης ποιότητας του συνόλου
των δραστηριοτήτων του Πανεπιστημίου,
7. η έκδοση συγκεντρωτικών στατιστικών σε επίπεδο
ακαδημαϊκής μονάδας και Ιδρύματος,
8.η μέριμνα για τη συλλογή δεδομένων μέσω ερωτηματολογίων αξιολόγησης μαθημάτων και απογραφι-
κών δελτίων ακαδημαϊκών τμημάτων και διοικητικών
υπηρεσιών,
9. η συνεργασία με τις Ομάδες Εσωτερικής Αξιολόγησης (ΟΜ.Ε.Α.) των ακαδημαϊκών μονάδων του Πανεπι-
στημίου,
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 979/09.02.2024
10. η μέριμνα για τη συλλογή των ετήσιων εκθέσεων
εσωτερικής αξιολόγησης των ακαδημαϊκών μονάδων
του Πανεπιστημίου,
11. η συλλογή στοιχείων που ζητούνται σε ετήσια βάση
από τις διάφορες υπηρεσίες, σε συνεργασία με τη Μονάδα Ψηφιακής Διακυβέρνησης,
12. η επικαιροποίηση των στοιχείων της ιστοσελίδας
της ΜΟΔΙΠ,
13. η δημοσιοποίηση στον ιστότοπο του ιδρύματος
των στοιχείων σχετικά με την πιστοποίηση, την εσωτερική και εξωτερική αξιολόγηση του Πανεπιστημίου και
των επιμέρους μονάδων του,
14. η συνεργασία με άλλους δημόσιους ή ιδιωτικούς
φορείς της ημεδαπής ή της αλλοδαπής στο πλαίσιο των
αρμοδιοτήτων της για την αξιολόγηση, τη διασφάλιση
και τη βελτίωση της ποιότητας κάθε είδους διδακτικού,
ερευνητικού και διοικητικού έργου που προσφέρεται
από το Πανεπιστήμιο,
15. η ευθύνη για την συμπλήρωση των τιμών των
δεικτών στο πλαίσιο κατάρτισης της ετήσιας έκθεσης
επιτευγμάτων για την κατανομή της ετήσιας τακτικής
επιχορήγησης του Πανεπιστημίου, σύμφωνα με το άρθρο 16 του ν. 4653/2020,
16. η ευθύνη για την ενημέρωση του πληροφοριακού
συστήματος της ΜΟ.ΔΙ.Π., καθώς και του Ολοκληρωμένο
Πληροφοριακό Εθνικό Σύστημα Ποιότητας (Ο.Π.Ε.Σ.Π.)
της ΕΘ.Α.Α.Ε. με τα δεδομένα ποιότητας του Ιδρύματος
και η ανάπτυξη διαλειτουργικότητας με αυτό,
17. η οργάνωση δράσεων προβολής και δημοσιότητας
που αφορούν στις διαδικασίες διασφάλισης ποιότητας,
18. η άσκηση κάθε άλλης αρμοδιότητας που καθορίζεται στον Οργανισμό του Πανεπιστημίου ή τη νομοθεσία
και σχετίζεται με το αντικείμενο της ΜΟ.ΔΙ.Π.
Άρθρο 9
Αρμοδιότητες Ομάδων Εσωτερικής Αξιολόγησης
1. Οι ακαδημαϊκές μονάδες που υποβάλλονται σε αξιολόγηση ορίζουν με αποφάσεις των Συνελεύσεών τους
Ομάδες Εσωτερικής Αξιολόγησης (OΜ.Ε.Α.), οι οποίες
συγκροτούνται από τρία (3) μέλη Δ.Ε.Π., κατά προτεραιότητα, των βαθμίδων του Καθηγητή και του Αναπληρωτή
Καθηγητή, κατά προτίμηση με εμπειρία σε διαδικασίες
διασφάλισης της ποιότητας. Ένα, τουλάχιστον, μέλος
της ΟΜ.Ε.Α. πρέπει να είναι στη βαθμίδα του Καθηγητή.
Στην ΟΜ.Ε.Α. συμμετέχει, επίσης, ένας εκπρόσωπος των
φοιτητών, που υποδεικνύει ο αρμόδιος φορέας εκπροσώπησής τους. Με την ίδια απόφαση, το αρμόδιο όργανο
της μονάδας ορίζει ως Συντονιστή της ΟΜ.Ε.Α. ένα από
τα μέλη ΔΕΠ.
2. Η θητεία του εκπροσώπου των φοιτητών είναι ετήσια ανά ακαδημαϊκό έτος. Η ΟΜ.Ε.Α. συγκροτείται και λει-
τουργεί νόμιμα έστω και αν δεν έχει υποδειχθεί ο εκπρόσωπος των φοιτητών από το Συμβούλιο των Φοιτητών.
3. Η ΟΜ.Ε.Α. έχει την ευθύνη διεξαγωγής της διαδικασίας αξιολόγησης στην οικεία ακαδημαϊκή μονάδα,
παρακολουθεί τη συμπλήρωση των ερωτηματολογίων,
ενημερώνει τα όργανα και τα μέλη της ακαδημαϊκής
μονάδας για τις απαντήσεις και τα αποτελέσματα του
διαλόγου με τους διδάσκοντες και τους φοιτητές. Η αξιολόγηση του εκπαιδευτικού έργου πραγματοποιείται κάθε
εξάμηνο. Η ΟΜ.Ε.Α. συγκεντρώνει όλα τα απαραίτητα
σχετικά στοιχεία και, με βάση αυτά, συντάσσει την έκθεση εσωτερικής αξιολόγησης της ακαδημαϊκής μονάδας
και την υποβάλει για έγκριση στο αρμόδιο όργανο. Στη
συνέχεια, η εγκεκριμένη έκθεση εσωτερικής αξιολόγησης διαβιβάζεται στη ΜΟ.ΔΙ.Π.
4. Η θητεία των μελών της ΟΜ.Ε.Α. είναι τετραετής και
μπορεί να ανανεώνεται. Η ΟΜ.Ε.Α. έχει την ευθύνη της
διεξαγωγής της διαδικασίας αξιολόγησης στην οικεία
ακαδημαϊκή μονάδα, του συντονισμού και υλοποίησης
των διαδικασιών που ορίζονται στο Εσωτερικό Σύστημα
Διασφάλισης Ποιότητας του Ιδρύματος, σε συνεργασία
με τη ΜΟ.ΔΙ.Π., καθώς και την υλοποίηση κάθε άλλης
ενέργειας που προβλέπεται στην κείμενη νομοθεσία και
στους Εσωτερικούς Κανονισμούς του Τμήματος και του
Ιδρύματος. Η ΟΜ.Ε.Α. μπορεί να υποβοηθείται στο έργο
της από Επιτροπή/ές που συγκροτεί το Τμήμα μετά από
εισήγησή της.
5. Οι αρμοδιότητες της ΟΜ.Ε.Α. είναι οι ακόλουθες:
1. εισηγείται τη στοχοθεσία και την Πολιτική Ποιότητας
του Τμήματος στη συνέλευση,
2. οργανώνει τις διαδικασίες εσωτερικής και εξωτερικής αξιολόγησης του Τμήματος και της πιστοποίησης
όλων των προγραμμάτων σπουδών σε συνεργασία με
τη ΜΟ.ΔΙ.Π.,
3. οργανώνει τη διαδικασία συμπλήρωσης των ερωτηματολογίων αξιολόγησης των μαθημάτων και διδασκό-
ντων από τους φοιτητές,
4. οργανώνει τη διαδικασία συμπλήρωσης των απογραφικών δελτίων των μαθημάτων,
5. οργανώνει τη διαδικασία συμπλήρωσης των απογραφικών δελτίων των διδασκόντων,
6. ανατροφοδοτεί τα μέλη του Τμήματος (φοιτητές και
διδάσκοντες) για τα αποτελέσματα της αξιολόγησης από
τους φοιτητές,
7. καταχωρεί τα δεδομένα ποιότητας στο Ο.Π.Ε.Σ.Π.
της ΕΘ.Α.Α.Ε. σε συνεργασία με τη ΜΟ.ΔΙ.Π.,
8. επικοινωνεί και συνεργάζεται με τη ΜΟ.ΔΙ.Π. του
Πανεπιστημίου,
9. συντάσσει τις αναγκαίες προτάσεις και αναφορές
που απαιτούνται για την εσωτερική/εξωτερική αξιολόγηση του Τμήματος και την πιστοποίηση των προγραμ-
μάτων σπουδών,
10. διαμορφώνει το σχέδιο δράσης για την υλοποίηση
των παρατηρήσεων των αξιολογητών,
11. μεριμνά για την δημοσιοποίηση των εκθέσεων πιστοποίησης και αξιολόγησης στον ιστότοπο του Τμήματος,
6. Η Έκθεση Εσωτερικής Αξιολόγησης περιέχει ειδικότερα μια κριτική αξιολογική ανάλυση της πορείας
εφαρμογής των στόχων του υπό αξιολόγηση έργου της
ακαδημαϊκής μονάδας, τα θετικά και αρνητικά σημεία
που αναδείχθηκαν κατά τη διαδικασία της αξιολόγησης,
τα μέτρα που πρέπει να ληφθούν για να επιτευχθούν
οι στόχοι που έχει θέσει η ίδια η μονάδα, να οργανωθούν καλύτερα οι υπό αξιολόγηση δραστηριότητες, να
αναβαθμιστούν οι χορηγούμενοι τίτλοι σπουδών και
η επιστημονική δραστηριότητα, καθώς και κάθε άλλο
μέτρο διασφάλισης και βελτίωσης της ποιότητας του
διδακτικού, ερευνητικού ή άλλου έργου που παρέχεΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 979/09.02.2024
ται από την ακαδημαϊκή μονάδα. Το πρότυπο Έκθεσης
Εσωτερικής Αξιολόγησης καθορίζεται από την Επιτροπή
Διασφάλισης Ποιότητας.
Άρθρο 10
Λειτουργία της Μονάδας Διασφάλισης
Ποιότητας - Γραμματεία ΜΟ.ΔΙ.Π.
1. Η Επιτροπή Διασφάλισης Ποιότητας του ΕΛΜΕΠΑ
συνεδριάζει ύστερα από πρόσκληση, την οποία απευθύνει ο Πρόεδρος στα μέλη της. Οι συνεδριάσεις πραγ-
ματοποιούνται, τουλάχιστον, μια φορά ανά δίμηνο, ή και
εκτάκτως, εφόσον κριθεί απαραίτητο. Χρέη Γραμματέα
για την τήρηση των πρακτικών των συνεδριάσεων της
Επιτροπής εκτελεί μέλος του διοικητικού προσωπικού
της Υπηρεσίας Διασφάλισης Ποιότητας.
2. Ο Πρόεδρος της ΜΟ.ΔΙ.Π. καταρτίζει την ημερήσια
διάταξη, συγκαλεί σε συνεδρίαση την Επιτροπή Διασφάλισης Ποιότητας, προεδρεύει των εργασιών της,
προΐσταται και συντονίζει το έργο του διοικητικού και
επιστημονικού προσωπικού της ΜΟ.ΔΙ.Π. Ορίζει ως εισηγητή θέματος της ημερήσιας διάταξης ένα μέλος της
ΜΟ.ΔΙ.Π. και εισηγείται επί των θεμάτων για τα οποία δεν
έχει ορίσει εισηγητή.
3. Η Επιτροπή συνεδριάζει νομίμως όταν τα παρόντα
μέλη είναι περισσότερα από το απόντα. Η απαρτία πρέπει να υπάρχει σε όλη τη διάρκεια της συνεδρίασης.
4. Στις συνεδριάσεις δύναται να μετέχουν κατόπιν προσκλήσεως στελέχη της ΜΟ.ΔΙ.Π., Πρόεδροι και μέλη των
Ομάδων Εσωτερικής Αξιολόγησης (ΟΜ.Ε.Α.) των τμημάτων του Πανεπιστημίου, στελέχη και εκπρόσωποι των
διοικητικών υπηρεσιών του Ιδρύματος με τις οποίες
συνεργάζεται η ΜΟ.ΔΙ.Π.
5. Στις συνεδριάσεις της Επιτροπής μετέχουν χωρίς
δικαίωμα ψήφου ο Προϊστάμενος της ΜΟ.ΔΙ.Π. και ο
Εκτελεστικός Διευθυντής του Πανεπιστημίου. Οι αποφάσεις λαμβάνονται με την απόλυτη πλειοψηφία των
παρόντων μελών και σε περίπτωση ισοψηφίας υπερισχύει η ψήφος του Προέδρου της Επιτροπής. Σε περί-
πτωση απουσίας του Προέδρου, καθήκοντα Προέδρου
εκτελεί το αρχαιότερο μέλος Δ.Ε.Π. της Επιτροπής στην
υψηλότερη βαθμίδα.
6. Η Επιτροπή, για τη διευκόλυνση της λήψης αποφάσεων και την αποτελεσματικότερη λειτουργία της, δύνα-
ται να συνεδριάζει με φυσική παρουσία, τηλεδιάσκεψη
ή με μεικτό τρόπο.
Άρθρο 11
Πόροι της Μονάδας Διασφάλισης Ποιότητας
1. Η Διοίκηση του ΕΛΜΕΠΑ μεριμνά για την παροχή
των αναγκαίων υποδομών και του ανθρώπινου δυναμικού, προκειμένου να επιτυγχάνεται η απρόσκοπτη λει-
τουργία της ΜΟ.ΔΙ.Π., του Ε.Σ.Δ.Π. καθώς και η εφαρμογή
και υλοποίηση της Πολιτικής Διασφάλισης Ποιότητας του
Ιδρύματος. Η τεχνική υποστήριξη της ΜΟ.ΔΙ.Π. παρέχεται
από τις αρμόδιες υπηρεσίες του Πανεπιστημίου.
2. Η χρηματοδότηση της ΜΟ.ΔΙ.Π. προέρχεται από τον
τακτικό προϋπολογισμό ή ιδίους πόρους του ιδρύματος
αλλά και από εθνικά, ευρωπαϊκά ή διεθνή προγράμματα.
Άρθρο 12
Άλλες ρυθμίσεις
Όσα θέματα δεν προβλέπονται στην παρούσα απόφαση θα ρυθμίζονται με αποφάσεις των αρμοδίων
οργάνων του Ελληνικού Μεσογειακού Πανεπιστημίου
σύμφωνα με την κείμενη νομοθεσία.
Η ισχύς της παρούσας αρχίζει από τη δημοσίευσή της
στην Εφημερίδα της Κυβερνήσεως.
Η απόφαση αυτή να δημοσιευθεί στην Εφημερίδα της
Κυβερνήσεως.
Ηράκλειο, 31 Ιανουαρίου 2024
Ο Πρύτανης
ΝΙΚΟΛΑΟΣ ΚΑΤΣΑΡΑΚΗΣ
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 979/09.02.2024
Ταχυδρομική Διεύθυνση: Καποδιστρίου 34, τ.κ. 10432, Αθήνα
ΤΗΛΕΦΩΝΙΚΟ ΚΕΝΤΡΟ: 210 5279000 - fax: 210 5279054
ΕΞΥΠΗΡΕΤΗΣΗ ΚΟΙΝΟΥ
Πωλήσεις - Συνδρομές: (Ισόγειο, τηλ. 210 5279178 - 180)
Πληροφορίες: (Ισόγειο, Γρ. 3 και τηλεφ. κέντρο 210 5279000)
Παραλαβή Δημ. Ύλης: (Ισόγειο, τηλ. 210 5279167, 210 5279139)
Ωράριο για το κοινό: Δευτέρα ως Παρασκευή: 8:00 - 13:30
Ιστότοπος: www.et.gr
Πληροφορίες σχετικά με την λειτουργία
του ιστότοπου: helpdesk.et@et.gr
Αποστολή ψηφιακά υπογεγραμμένων
εγγράφων προς δημοσίευση στο ΦΕΚ:
webmaster.et@et.gr
Πληροφορίες για γενικό πρωτόκολλο
και αλληλογραφία: grammateia@et.gr
Το Εθνικό Τυπογραφείο αποτελεί δημόσια υπηρεσία υπαγόμενη στην Προεδρία της Κυβέρνησης και έχει την ευθύνη τόσο για τη σύνταξη, διαχείριση, εκτύπωση και κυκλοφορία των
Φύλλων της Εφημερίδας της Κυβερνήσεως (ΦΕΚ), όσο και για την κάλυψη των εκτυπωτικών εκδοτικών αναγκών του δημοσίου και του ευρύτερου δημόσιου τομέα (ν. 3469/2006/Α΄ 131
και π.δ. 29/2018/Α΄58).
1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ)
• Τα ΦΕΚ σε ηλεκτρονική μορφή διατίθενται δωρεάν στο www.et.gr, την επίσημη ιστοσελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αίτησης, για την οποία αρκεί η συμπλήρωση των αναγκαίων στοιχείων σε ειδική φόρμα στον
ιστότοπο www.et.gr.
• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμήμα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας
μέσω των ΚΕΠ, είτε με ετήσια συνδρομή μέσω του Τμήματος Πωλήσεων και Συνδρομητών.
Tο κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον
οκτασέλιδο (ή μέρος αυτού) προ σαυξάνεται κατά 0,20 €. Το κόστος ενός έγχρωμου ΦΕΚ από
1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού) προσαυξάνεται κατά 0,30 €.  To τεύχος Α.Σ.Ε.Π. διατίθεται δωρεάν.
• Τρόποι αποστολής κειμένων προς δημοσίευση:
Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του
δημο σίου, αποστέλλονται ηλεκτρονικά στη διεύθυνση webmaster.et@et.gr με χρήση
προηγμέ νης ψηφιακής υπογραφής και χρονοσήμανσης.
Β. Κατ’ εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς
δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων.
• Πληροφορίες, σχετικά με την αποστολή/κατάθεση εγγράφων προς δημοσίευση, την ημερήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό-
γους για όλες τις υπη ρεσίες μας, περιλαμβάνονται στoν ιστότοπο (www.et.gr). Επίσης μέσω
του ιστότοπου δίδονται πληροφορίες σχετικά με την πορεία δημοσίευσης των εγγράφων, με
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνικό Τυπογραφείο για όλα τα κείμενα που πληρούν τις προϋποθέσεις δημοσίευσης.
2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ
Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανογραφικά έντυπα, φακέλους για κάθε χρήση, κ.ά.
Επίσης σχεδιάζει ψηφιακές εκδόσεις, λογότυπα και παράγει οπτικοακουστικό υλικό.
Πείτε μας τη γνώμη σας,
για να βελτιώσουμε τις υπηρεσίες μας,  συμπληρώνοντας την ειδική φόρμα στον ιστότοπό μας.
Πείτε μας τη γνώμη σας,

[Source: 20240200979.pdf | Tokens: 28869]